cyanic-selkie/wikianc huggingface dataset:
নোয়াখালীর ইতিহাস
মোগল আমল
মোগল সম্রাট জাহাঙ্গীরের শাসনামলে, বাংলার সুবাহদার ইসলাম খাঁ ভুলুয়া দখলের জন্য একটি বাহিনী পাঠান, যেটি বিশ্বম্ভরশূর রাজবংশের অনন্ত মাণিক্য দ্বারা শাসিত হয়েছিল। এই অভিযানে মীর্জা নূরউদ্দীন, মীর্জা ইসফান্দিয়ার, হাজী শামসউদ্দীন বগদাদী, খাজা আসল, আদিল বেগ এবং মীর্জা বেগের বাহিনী ছাড়াও সুবাহদারের অশ্বারোহী বাহিনীর ৫০০ জন সদস্য ছিল। খাঁন আব্দুল ওয়াহিদকে পুরো অভিযানের প্রধান সেনাপতি নিযুক্ত করেন, যা মোট ৫০টি হাতি, ৩০০০ ম্যাচলকার এবং ৪০০০ অশ্বারোহী বাহিনী নিয়ে গঠিত ছিল। অনন্ত মাণিক্য ডাকাতিয়া তীরে এগিয়ে যাওয়ার আগে মগ রাজার সহায়তায় ভুলুয়ার চারপাশে প্রতিরক্ষা স্থাপন করেছিলেন যেখানে তিনি একটি কেল্লা তৈরি করেছিলেন। মোগলরা কয়েক দিনের মধ্যে কেল্লায় পৌঁছেছিল এবং একটি জঙ্গ শুরূ হয় যার ফলে উভয় পক্ষের অনেক লোক মারা যায়। ভুলুয়া বাহিনীও রাতে আকস্মিক আক্রমণের পরিকল্পনা করেছিল। মানিক্যের মুখ্যমন্ত্রী মীর্জা ইঊসুফ বরলাস মোগল বাহিনীর কাছে আত্মসমর্পণ করেন এবং আবদুল ওয়াহিদ তাঁকে ৫০০ সৈন্য ও ৩০০ ঘোড়ার মনসবদার হিসাবে পুরস্কার করেন। তবে বরলাসকে হারানোর পর, মাণিক্য আত্মসমর্পণ করেননি এবং মধ্যরাতে ভুলুয়ায় পশ্চাদপসরণ করেন কেল্লাকে মজবূৎ করার জন্য। পশ্চাদপসরণের খবর দুই পহর পরে মোগলদের কাছে পৌঁছায় এবং তাই তারা ভুলুয়া বাহিনীর অনুসরণ শুরু করে। খোদহেফাজতের কোন সময় না থাকায় মাণিক্য মগ রাজার কাছে পানা নিতে আরও পিছু হটে কিন্তু ফেনী নদীর তীরে পরাজিত হন। মোগলরা মানিক্যের সমস্ত হাতি দখল করে নেয় এবং আব্দুল ওয়াহিদ সফলভাবে ভুলুয়ার নিয়ন্ত্রণ নেন।
কাসিম খাঁন চিশতীর সুবাহদারীর সম​য়, ভুলুয়ার আব্দুল ওয়াহিদ সুবাহদারের সাথে দেখা করতে জাহাঙ্গীরনগরের দিকে চলা শুরু করেন। সফর শুরূ করার আগে, আব্দুল ওয়াহিদ তাঁর ছেলেকে ত্রিপুরা হানা দেওয়ার নির্দেশ দেন এবং ভুলুয়ায় দেখাশোনার জন্য একজন মুতসদ্দী রেখে যান।
আব্দুল ওয়াহিদের সফরের খবর পেয়ে, মগ রাজা এটিকে ভুলুয়া আক্রমণের সুযোগ হিসাবে দেখেছিলেন এবং তাই তিনি অশ্বারোহী, হাতি, কামান, পদাতিক বাহিনী এবং একটি নৌবহর নিয়ে গঠিত আরাকান থেকে একটি বিশাল বাহিনী নিয়ে ভুলুয়ার উদ্দেশ্যে যাত্রা করেন। অভিযানের বিষয়ে ভুলুয়ার মুতসদ্দী জাহাঙ্গীরনগরকে সতর্ক করতে একজন বার্তাবাহক পাঠিয়েছিলেন, কিন্তু সুবাহদার কাসিম খাঁন চিশতী মনে করেছিলেন এটি সম্ভবত আবদুল ওয়াহিদের উপস্থিতি ত্যাগ করার জন্য একটি অজুহাত ছিল। বিক্রমপুর ও শ্রীপুরের থানাদারদের আরও সতর্কতার পর কাসিম খাঁন চিশতী সর্বশেষে আব্দুল ওয়াহিদকে চলে যাওয়ার অনুমতি দেন। চিশতী নিজে খিজিরপুরের দিকে অগ্রসর হন যেখানে তিনি আদেশ দিলেন যে ভুলুয়া থেকে খিজিরপুর সংযোগ সব নদীগুলো  পাতিলা এবং ভদিয়ার মত বৃহৎ পণ্যসম্ভার জাহাজের সঙ্গে অবরোধ করা হোক। তিনি সৈয়দ আবূ বকরকে আসাম অভিজান বাতিল করার বার্তা পাঠান, এবং মগদের দমন করার জন্য নৌবহরকে বাংলায় ফিরিয়ে আনার জন্য একটি বার্তাও পাঠান। চিশতী ভুলুয়া জঙ্গের তৈয়ারীতে মীর্জা মক্কী ও শেখ কামালের ফউজকে জাহাঙ্গীরনগরে নিয়ে আসার জন্য সজাবলদেরকে নিয়োগ করেন। এরপর চিশতী তার নিজের ৪০০০ ম্যাচলকার এবং ২০০০ ঘোড়সওয়ারের একটি ফউজ পাঠান, যেগুলিকে তার ছেলে, শেখ ফরীদ এবং জেনারেল আব্দুন্নবীর নেতৃত্বে লক্ষা নদী দিয়ে নিরাপদে ভুলুয়া অভিমুখে পাঠানো হয়েছিল।
১৬২০ সালের মধ্যে, মুসলমানরা ভুলুয়া গ্রামের কাছে একটি ফাঁড়ি স্থাপন করেছিল যাকে তারা ইসলামাবাদ ডাকতেন। ইতিহাসবিদরা এটিকে বর্তমান লক্ষ্মীপুরের সাথে চিহ্নিত করেছেন। বাংলার সুবাহদার ইব্রাহীম খাঁন ফতেহ-ই-জঙ্গের সাবেক বখশী মীর্জা বাকী ৪০০ ঘোড়াসহ ৫০০ সৈন্যের মনসবদারী দেওয়ার পাশাপাশি ভুলুয়ার থানাদার হিসাবে নিযুক্ত হন। ১৬৬০ এর দশকে ত্রিপুরা পাহাড় থেকে প্রবাহিত ডাকাতিয়া নদীর বন্যার জলে উত্তর-পূর্ব ভুলুয়ার কৃষি কার্যক্রম মারাত্মকভাবে ক্ষতিগ্রস্ত হয়েছিল। পরিস্থিতি সামাল দিতে ১৬৬০ সালে ডাকাতিয়া থেকে রামগঞ্জ, সোনাইমুড়ী ও চৌমুহনী হয়ে মেঘনা নদী ও ফেনী নদীর সংযোগস্থলে পানির প্রবাহ প্রবাহিত করার জন্য একটি খাল খনন করা হয়। এই দীর্ঘ খালটি খননের পর একটি নতুন শহর গড়ে ওঠে যাকে স্থানীয়রা "নোয়াখালী" বলে ডাকতে শুরু করল, যদিও একালে ভুলুয়া নামটি প্রচলিত ছিল। ১৬৬১ সালে, ভুলুয়ায় ওলন্দাজ নাবিকরা জাহাজ ভেঙে পড়েছিল এবং ভুলুয়া শাসকদের দ্বারা তাদের যত্ন নেওয়া হয়েছিল। থাম্ব| ১৭৭০ সালে [[দ্বিতীয় শাহ আলম|দোসরা শাহ আলমের শাসনামলে শেখ নূরউল্লাহ চৌধুরী এবং শেখ মুজীরউল্লাহ চৌধুরী রমজান মিঞা মসজিদটি নির্মাণ করেন।]] সম্রাট আওরঙ্গজেবের রাজত্বকালে ভুলুয়া একটি পরগনা হিসেবে প্রতিষ্ঠিত হয়, ও ফরহাদ খাঁন ১৬৬৫ থেকে ১৬৭০ ভুলুয়ার থানাদার হিসেবে জিম্মাদারী পালন করেন ১৬৬৫ সালে নিকটবর্তী চাটগাঁর মোগল বিজয়ের সময়, ক্যাপ্টেন মুরের নেতৃত্বে ফিরিঙ্গীরা আরাকানী নৌবহরে আগুন ধরিয়ে দেয় এবং ভুলুয়ায় পালিয়ে যায় যেখানে ফরহাদ খাঁন তাদের পানা দেন। ফরহাদ খাঁন পরে তাদের জাহাঙ্গীরনগরে বাংলার সুবাহদার শায়েস্তা খাঁনের কাছে পাঠিয়ে দেন।  শায়েস্তা খাঁনের সুবাহদারীর আমলে ভুলুয়াকে চাকলা-ই-জাহাঙ্গীরনগরে অন্তর্ভুক্ত করা হয়। ভুলুয়া গ্রামে ১৭তম শতকের মোগল দুর্গের ধ্বংসাবশেষ পাওয়া যায়। রাজা কীর্তি নারায়ণ ১৭২৮ সালে ভুলুয়ার জমিদার হন।
মোগল সম্রাট মুহম্মদ শাহের শাসনামলে, ঈরান থেকে পীর মিঞা আম্বর শাহ, যিনি উমর শাহ নামেও পরিচিত, নৌকায় করে এই অঞ্চলে এসেছিলেন। তার বন্দোবস্ত এবং প্রচারের সুবিধার্থে, সম্রাট মুহম্মদ শাহ একটি তাম্রশাসন তৈরি করেছিলেন যাতে তার জন্য বজরা একটি লাখেরাজ বন্দোবস্ত ছিল। বজরা শব্দটি বড়নৌকা শব্দ থেকে আসছে, এবং এটি উমর শাহের নৌকা থেকে নামকরণ করা হয়েছে।কথিত আছে যে পীর প্রথমে তাঁর নৌকাতেই বাস করতেন এবং নৌকা থেকেই স্থানীয়দের কাছে ইসলাম প্রচার করতেন। উমর শাহ ছনগাঁও থেকে স্থানীয় এক বিধবার দুই ছেলে আমানুল্লাহ ও ছানাউল্লাহকেও বড় করেন। উমর শাহের নির্দেশে আমানুল্লাহ বজরা শাহী মসজিদ প্রতিষ্ঠা করেন এবং ছানাউল্লাহ মসজিদের সামনে ৩০ একর জলাধার খনন করেন। ১৭১৫ খ্রিস্টাব্দে নির্মাণ শুরু হয় এবং এটি ১৭৪১ সালে শেষ হয়। ইসলাম প্রচারের জন্য এই অঞ্চলে হিজরত করা আরেক ওলী হলেন পীর আহমদ খন্দকার যিনি বাবুপুরে বসতি স্থাপন করেছিলেন। থাম্ব|২০ মার্চ ১৮৭৪ সালে ভুলুয়া রেজিস্ট্রার অফিসের একটি সীলমোহর। বাম|থাম্ব| [[ছাগলনাইয়া উপজেলা|ছাগলনাইয়ার শমসের গাজী কয়েক বছর ধরে ত্রিপুরা রাজ্যের নিয়ন্ত্রণ নিতে সক্ষম হন।]] ১৭৫৬ সালের মধ্যে, বিলাতী পূর্ব ভারত কারবার জাগদিয়ায় ফেনী নদীর কাছে তাঁত কারখানা তৈরি করেছিল। ভুলুয়া ১৭৬৫ সালে ব্রিটিশ প্রশাসনের অধীনে আসে এবং বেঙ্গল প্রেসিডেন্সির ঢাকা বিভাগের একটি অংশ করা হয়। সন্দ্বীপ ও ফেনীকে চট্টগ্রামের কালেক্টরের অধীনে রাখা হয়। ১৭৮৭ সালের মধ্যে, ভুলুয়া একটি জেলায় পরিণত হয় যার নিজস্ব কালেক্টর এবং সহকারী কালেক্টর ছিল। সেই বছরের শেষের দিকে, টেইনমাউথের জন শোর ভুলুয়াকে ময়মনসিংহের কালেক্টরের জিম্মাদারীতে থাকার নির্দেশ দেন। ১৭৯০ সালে টিপ্রা (কুমিল্লা) জেলা গঠিত হলে, নোয়াখালীর মূল ভূখণ্ড ভুলুয়া পরগনা শাসন করে ড্যান্ড্রিজ সাহেবের সাথে সেই জেলায় যোগ দেয়। নোয়াখালীতে ড্যান্ড্রিজের কার্যালয় তিন বছর ধরে, যেখানে কারখানার মালিক এবং লবণের এজেন্টদের সাথে তার খারাপ সম্পর্ক ছিল। টিপ্রার কালেক্টরের সরাসরি নিয়ন্ত্রণের আগে অবশেষে তিনি থম্পসন সাহেব দ্বারা প্রতিস্থাপিত হন।
১৮২০ সালে, কারখানার মালিকরা, লবণ এজেন্টরা এবং সংগ্রাহকদের মধ্যে ভুলুয়াতে প্রচলিত সমস্যাগুলি সমাধানের জন্য ক্যালারি কমিটি একটি সভা করেছিল। প্লোডেন সাহেব, নোয়াখালীর সল্ট এজেন্ট, ভুলুয়াকে নিজস্ব জেলা করার ও তাকে ভুলুয়ার কালেক্টরের জিম্মাদারী দেওয়ার প্রস্তাব করেছিলেন। গভর্নর-জেনারেল ফ্রান্সিস রডন-হেস্টিংস ১৮২১ সালে এই সুপারিশ কবুল করেন। ২৯ মার্চ ১৮২২ সালে, হেস্টিংস এই বিষয়ে একটি আদেশ জারী করেন এবং তদনুসারে একটি নয়া জেলা গঠন করা হয় যার অধীনে ছিল: দক্ষিণ শাহবাজপুর, সুধারাম, বেগমগঞ্জ, রামগঞ্জ, রায়পুর, লক্ষ্মীপুর, ফেনী, পরশুরাম, টিপ্রা জেলার এলাহাবাদ পরগনা এবং চাটগাঁ জেলার হাতিয়া, সন্দ্বীপ ও বামনী।
১৯তম শতকের মাঝামাঝি, মৌলভী ইমামউদ্দীন নোয়াখালীতে ফরায়েজি আন্দোলনের মতো একটি ইসলামী সংস্কারবাদী আন্দোলনের সূচনা করেন যার মধ্যে বেদাত থেকে বিরত থাকা অন্তর্ভুক্ত ছিল।
জমিদারী পরাধীনতার পাশাপাশি বিলাতী পূর্ব ভারত কারবারের "শোষণ ও নিপীড়ন" আবির্ভাব কৃষক ও কৃষকদের জীবনকে কঠিন ও হতাশাগ্রস্ত করে তুলেছিল। শমসের গাজী নামে একজন জমিদার কৃষকদের অব্যাহতি দিয়েছিলেন এবং একজন মজবূৎ নেতা হয়ে ওঠেন, পরে ত্রিপুরা পর্যন্ত তার শাসন ছড়িয়ে পড়ে। টিপ্রা জেলা, নোয়াখালী এবং চট্টগ্রাম অঞ্চলে বিলাতী গ্রন্থে তাকে একজন "কুখ্যাত লুণ্ঠনকারী" হিসাবে দেখা হয় তার বাড়াবাড়ির জন্য পরে তাকে মীর কাসিম দ্বারা আটক করা হয় এবং একটি কামান দিয়ে কতল করা হয়।
বিলাতী রাজ
থাম্ব|শ্যামপুরের দায়রা শরীফ। ভুলুয়া ১৮২৯ সালে চট্টগ্রাম বিভাগে গঠিত হয়েছিল। পার্বত্য ত্রিপুরা থেকে কুকিদের একটি বড় দল ছাগলনাইয়া সমভূমিতে (তৎকালীন টিপরা/কুমিল্লায়) প্রবেশ করে যেখানে তারা ১৮৫ জন বিলাতী আশখাসকে কতল করে, তাদের মধ্যে ১০০ জনকে অপহরণ করে এবং এক বা দুই দিন সমতল ভূমিতে অবস্থান করে। বিলাতী সৈন্য ও পুলিশ সদস্যদের তাদের দমন করার জন্য পাঠানো হয়েছিল কিন্তু কুকিরা ইতিমধ্যেই দেশীয় রাজ্যের জঙ্গলে পালিয়ে গিয়েছিল এবং তারা আর কখনও ফিরে আসেনি।
১৮৬৮ সালে ভুলুয়া জেলার নাম বদল করে নোয়াখালী রাখা হয়। পরের বছর দক্ষিণ শাহবাজপুর বাকেরগঞ্জ জেলায় দেওয়া হয়। ১৮৭৫ সালের ৩১ মে তারিখে টিপরা (কুমিল্লা) ও নোয়াখালীর মধ্যে সীমানা সমন্বয় করা হয় যাতে নোয়াখালী ৪৩টি গ্রাম লাভ করে এবং ২২টি গ্রাম হারায়। ১৮৭৬ সালে, নোয়াখালী জেলাকে দুটি মহকুমায় বিভক্ত করা হয়; সদর ও ফেনী। ফেনী মহকুমা নিয়ে গঠিত হয়েছিল: ছাগলনাইয়া থানা (পূর্বে টিপরা/কুমিল্লা), মীরসরাই থানা (পূর্বে চাটগাঁও), ফেনী পরগনা, পরশুরাম এবং সোনাগাজী। ১৮৭৮ সালে, মীরসরাই চাটগাঁও জেলায় ফিরিয়ে দেওয়া হয়। ১৮৮১ সালে ফেনী নদীকে নোয়াখালী ও চাটগাঁও জেলার মধ্যে বিভাজক রেখায় পরিণত করা হয়, যার ফলে নোয়াখালী চারটি গ্রাম লাভ করে।
১৮৯৩ সালে, একটি ঘূর্ণিঝড় এই অঞ্চলের ফসলের পাশাপাশি এই অঞ্চলের সুপারি খেজুরের অর্ধেককে ব্যাপকভাবে ক্ষতিগ্রস্ত করে। বিপুল পরিমাণ গবাদি পশুও ডুবে যায় যদিও মানুষের ওফাত ঘটেনি। ঘূর্ণিঝড়ের পরপরই কলেরার প্রাদুর্ভাব দেখা দেয় যার ফলে সুপারি খেজুর ব্লাইটে আক্রান্ত হয়। এর ফলে হাজার হাজার নোয়াখাইল্লার ওফাত হয়। ১৮৯৬ সালে অস্বাভাবিকভাবে ভারী বৃষ্টিপাত হয়েছিল যা এই অঞ্চলে বিপর্যয় সৃষ্টি করেছিল এবং ফসলের ক্ষতি করেছিল। এসব প্রাকৃতিক দুর্যোগ যাই হোক না কেন, এই অঞ্চলের বার্ষিক পয়দাহার বার্ষিক ওফাতের হারের চেয়ে অনেক বেশি ছিল; ১৮৮১ থেকে ১৮৯১ পর্যন্ত জনসংখ্যা ২৩% বৃদ্ধির সাথে। এই অঞ্চলের পশ্চিমাঞ্চল, রামগঞ্জ উপজেলার মতো স্থানগুলি, ঘূর্ণিঝড়ের তেমন ক্ষতিগ্রস্থ হয়নি যদিও মেঘনা নদীর মাধ্যমে দুর্যোগ ছড়িয়েছিল।
১৯০১ সালের আদমশুমারীতে, জেলার আয়তন ছিল 1,644 mi2  এবং এর জনসংখ্যা ছিল প্রায় 1,141,728 জন। বামনী নদী কোম্পানীগঞ্জের একটি বড় অংশকে ডুবিয়ে দেয়, যার ফলে জালিয়া কৈবার্তা সম্প্রদায় সন্দ্বীপে চলে যায়। সুধারামের দক্ষিণ অংশও ভূমি ক্ষতির শিকার হয় এবং ছাগলনাইয়াবাসীর বেশ কিছু সংখ্যক বাসিন্দা তাদের বিলাতী দখলের দেশ ছেড়ে চলে যেতে শুরু করে, পরবর্তীতে ত্রিপুরা চলে যায়। জেলার সীমানার মধ্যে বেশ কিছু চর আবির্ভূত হয়েছে, যা অভিবাসনের কারণও হয়েছে। এই অঞ্চলে সবচেয়ে বেশি মুসলমান ছিল সুধারামে, সম্ভবত এটি  নোয়াখালী অঞ্চলের ঐতিহাসিক মোগল কেল্লা হওয়ার কারণে। ছাগলনাইয়াতে সর্বাধিক হিন্দু ছিল, সম্ভবত এটি ত্রিপুরা রাজ্যের অধীনে ছিল এবং সম্প্রতি বিলাতী জেলায় যোগ দিয়েছে।
বঙ্গভঙ্গ বাদে
নোয়াখালীর সদর দপ্তর সুধারাম/নোয়াখালী শহরটি ১৯৫১ সালে মেঘনা নদীর ভাঙনের ফলে নদীগর্ভে বিলীন হয়ে যায়। এর বাদে মাইজদীতে নোয়াখালী জেলার একটি নয়া সদর দপ্তর কায়েম করা হয়। ১৯৬৪ সালে সদর মহকুমা সদর ও লক্ষ্মীপুর নামে দুটি মহকুমায় বিভক্ত হয়।
১৯৭১ সালের বাংলাদেশের আজাদী জঙ্গের সময়, পাকিস্তান সেনাবাহিনী কুমিল্লা ও নোয়াখালী জেলাকে ধরে রাখার জন্য নভেম্বরের মাঝামাঝি সময়ে ৩৯তম অ্যাডহক ডিভিশন তৈরি করে, সেই এলাকায় মোতায়েন করা ১৪তম ডিভিশন ইউনিট থেকে, এবং ১৪তম ডিভিশনকে হেফাজত করার জিম্মাদারী দেওয়া হয়েছিল স্রেফ সিলেট ও ব্রাহ্মণবাড়িয়া এলাকায়। ১৯৭১ সালের ১৫ জুন সোনাপুর আহমদিয়া বিদ্যালয়ের সামনে পাকিস্তান সেনাবাহিনীর সাথে সরাসরি সংঘর্ষে নোয়াখালীতে মোতাবেক ৭৫ জন বাঙ্গালী মুক্তিযোদ্ধা শহীদ হন। ১৯৭১ সালের ৭ ডিসেম্বর নোয়াখালী আজাদ হয়।
১৯৮৪ সালে, নোয়াখালী জেলাকে প্রশাসনিক ফায়দার জন্য আরও তিনটি জেলায় বিভক্ত করা হয়; নোয়াখালী জেলা, লক্ষ্মীপুর ও ফেনী। দেশভাগের ফলে ফেনী নদীর পানি উত্তোলন বাংলাদেশ ও ভারতের মধ্যে দ্বন্দ্বের কারণ হয়ে দাঁড়ায়। ২০২১ সালে, তিনও জেলা চাটগাঁও বিভাগ ছেড়ে মেঘনা বিভাগের অধীনে আসে।
হোসনাবাদ ইউনিয়ন, রাঙ্গুনিয়া
হোসনাবাদ বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
আয়তন
হোসনাবাদ ইউনিয়নের আয়তন ৬৮৭৮ একর (২৭.৮৪ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী হোসনাবাদ ইউনিয়নের লোকসংখ্যা ২৬,৩৯৮ জন। এর মধ্যে পুরুষ ১৩,০৯৮ জন এবং মহিলা ১৩,৩০০ জন।
অবস্থান ও সীমানা
রাঙ্গুনিয়া উপজেলার পূর্বাংশে হোসনাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে লালানগর ইউনিয়ন, পশ্চিমে ইছামতি নদী ও পারুয়া ইউনিয়ন, দক্ষিণে স্বনির্ভর রাঙ্গুনিয়া ইউনিয়ন ও চন্দ্রঘোনা কদমতলী ইউনিয়ন এবং পূর্বে রাঙ্গামাটি জেলার কাপ্তাই উপজেলার চন্দ্রঘোনা ইউনিয়ন ও ওয়াজ্ঞা ইউনিয়ন অবস্থিত।
ইতিহাস
১৯৬৬ সালে হোসনাবাদ ইউনিয়ন প্রতিষ্ঠিত হয়। অত্র ইউনিয়নে ঐতিহ্যবাহী মোগল বংশধর রয়েছেন। বর্তমানে এ ইউনিয়নে স্থাপিত হয়েছে দৃষ্টি নন্দন শেখ রাসেল অ্যাভিয়ারী পার্ক। এটি একটি স্বনির্ভর, সমৃদ্ধিশালী ও অসাম্প্রদায়িক ইউনিয়ন।
প্রশাসনিক এলাকা
হোসনাবাদ ইউনিয়ন রাঙ্গুনিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
হোসনাবাদ ইউনিয়নের সাক্ষরতার হার ৫২.৬৬%। এখানে ১টি মাধ্যমিক বিদ্যালয়, ১টি মাদ্রাসা, ৫টি সরকারি প্রাথমিক বিদ্যালয় ও ২টি কিন্ডারগার্টেন রয়েছে।
যোগাযোগ ব্যবস্থা
হোসনাবাদ ইউনিয়নে যোগাযোগের প্রধান সড়ক উত্তর রাঙ্গুনিয়া সড়ক (মরিয়মনগর-রানীরহাট)। এছাড়া রয়েছে নিশ্চিন্তাপুর সড়ক (চন্দ্রঘোনা-মোগলেরহাট)। প্রধান যোগাযোগ মাধ্যম সিএনজি চালিত অটোরিক্সা ও রিক্সা।
হাট-বাজার
হোসনাবাদ ইউনিয়নের প্রধান ২টি হাট/বাজার হল মোগলের হাট ও লাল শাহ বাজার।
দর্শনীয় স্থান
কাপ্তাই সড়কে চন্দ্রঘোনা লিচুবাগান হয়ে হোসনাবাদ জঙ্গল দক্ষিণ নিশ্চিন্তাপুর গ্রামে সেগুন বাগান এলাকায় অবস্থিত। ঘাগড়া খিলমোগল গ্রামের দক্ষিণ পাশে অবস্থিত।
কারিন গ্রেচকে খুন
কারিন মারিয়া গ্রেচ (১৯৬২ - ২৮ ডিসেম্বর ১৯৭৭) মাল্টার সেন্ট লুকস হাসপাতালের প্রসূতি ও স্ত্রীরোগ বিভাগের তৎকালীন প্রধান অধ্যাপক এডউইন গ্রেচের কন্যা ছিলেন।
১৯৭৭ সালে, ১৫ বছর বয়সে, তার বাবাকে উদ্দেশ্য করে পাঠানো একটি পত্রবোমার আঘাতে তিনি নিহত হন। তার ভাই কেভিনের (তখন ১০ বছর বয়সী) উপস্থিতিতে তিনি মোড়কটি খোলেন। এটি তিনি একটি উপহার বলে মনে করেছিলেন, কারণ এটি মোড়ানো কাগজে আচ্ছাদিত ছিল। তখন বোমাটি বিস্ফোরিত হয় এবং তার শরীরের বিভিন্ন অংশে গুরুতর পোড়ার কারণে তিনি আধ ঘন্টা পরে সেন্ট লুকস হাসপাতালে মারা যান, আর্চবিশপ মিকিল গোনজি কারিন গ্রেচের অন্ত্যেষ্টিক্রিয়ায় তার হত্যাকে "দেশের প্রথম সন্ত্রাসী কর্মকাণ্ড" বলে অভিহিত করেন।
১৯৭৭ ডাক্তারদের ধর্মঘট
সেই সময় সেন্ট লুকস হাসপাতালের ডাক্তারদের লেবার পার্টির সরকারের সাথে একটি সমস্যা ছিল এবং হাসপাতালে ধর্মঘট হয়েছিল। তা সত্ত্বেও গ্রেচ তখনও কাজে গিয়েছিলেন। যদিও বোমাটিকে ডাক্তারদের ধর্মঘটের সাথে যুক্ত করার কোনও ফরেনসিক প্রমাণ নেই, তবে ধর্মঘট এবং সেই ঘটনাগুলির সাথে সম্পর্কিত ব্যক্তিদের দোষারোপ করা হয়েছিল। যেদিন গ্রেচ পরিবার বোমাটি পেয়েছিল, সেদিনই আরেকটি বোমা ডাক্তার এবং তৎকালীন লেবার এমপি পল চেটকুটি কারুয়ানার কাছে পাঠানো হয়েছিল, কিন্তু এটি বিস্ফোরিত হয়নি।
তদন্ত
মামলাটি এখনও অমীমাংসিত রয়েছে অপরাধীরা অজান এবং ম্যাজিস্ট্রেট তদন্ত এখনও উন্মুক্ত রয়েছে। ২০০৮ সাল থেকে পুলিশ এমন লোকদের জিজ্ঞাসাবাদ করছে, যাদের আগের তদন্তে পুলিশ জিজ্ঞাসাবাদ করেনি। ২০০৯ সালে সংবাদপত্র ইট-টরকা রিপোর্ট করে যে পুলিশ অল্প সংখ্যক মাল্টীয় ডাক্তারকে সন্দেহ করছে যারা ইংল্যান্ডে বাস করে এবং তারা ১৯৭৭ সালের ডাক্তারদের ধর্মঘটের সময় জাতীয়তাবাদী দলের সাথে ঘনিষ্ঠ সম্পর্কিত ছিল বলে জানা যায়। একই সংবাদপত্র জানিয়েছে যে ১৯৭৭ সালে ব্রিটিশ মেডিকেল জার্নালে প্রকাশিত নিবন্ধগুলিও তদন্ত করা হচ্ছে।
ক্ষতিপূরণ
থাম্ব|পাওলার অ্যাডলোরাটা কবরস্থানে কবর। ২০১০ সালের নভেম্বরের শেষের দিকে, দেওয়ানি আদালত প্রধানমন্ত্রীকে কারিনের হত্যার ক্ষতিপূরণ হিসাবে অধ্যাপক গ্রেচ এবং তার পরিবারকে ৪,১৯,২৮৭ ইউরো দেওয়ার নির্দেশ দেয়। গ্রেচ বলেছিলেন যে এটি তার তদন্তের জন্য অনেক দরজা খুলে দিয়েছে যাতে পুলিশকে হত্যাকারী বা হত্যাকারীদের খুঁজে বের করতে সহায়তা করা যায়। একই সময়ে, পুলিশ যেভাবে তার মেয়ের হত্যার তদন্ত করেছে তাতে তিনি হতাশা দেখিয়েছেন। এই কার্যক্রমের সভাপতি বিচারক রেমন্ড পেস বলেন যে সরকার এত বছর ধরে পরিবারকে ক্ষতিপূরণ দিতে ব্যর্থ হয়েছে, এটি নীতির উপর ভিত্তি করে একটি বৈষম্যমূলক আচরণ। বিচারক স্পষ্ট করে দেন যে অধ্যাপক গ্রেচ মাল্টিজ সরকারকে যে সেবা প্রদান করেছিলেন তার ফলে এই অপরাধ সংঘটিত হয়েছে এবং সরকার ক্ষতিপূরণ প্রত্যাখ্যান করার সিদ্ধান্ত নেওয়ার ক্ষেত্রে বৈষম্যমূলক আচরণ করছে। থাম্ব|2015 সালে কারিন গ্রেচ গার্ডেনের স্মৃতিস্তম্ভে ফুল। কিছুদিন পর সরকার ঘোষণা দেয় যে তারা এই রায়ের বিরুদ্ধে আবেদন করবে। যদিও সরকার বলেছিল যে তারা ক্ষতিপূরণ দেবে, কিন্তু তারা আদালতের সাথে একমত নয় যে এটি একটি রাজনৈতিক মামলা, কারণ অপরাধটি অমীমাংসিত রয়ে গেছে। ১১ এপ্রিল ২০১১ তারিখে সাংবিধানিক আদালত সরকারের আনা আবেদন খারিজ করে দেয় এবং দেওয়ানী আদালতের রায় বহাল রাখে। সরকার রায় মেনে নেয় এবং ক্ষতিপূরণ প্রদান করে।
উত্তরাধিকার
কারিন হত্যার পর, ১৯৭৮ থেকে ২০০১ সালের মধ্যে কিছু ডাক সামগ্রী পরীক্ষা করা হয়েছিল বোমা আছে কিনা দেখার জন্য। যেগুলি নিরাপদ হিসাবে চিহ্নিত হয়েছিল তাদের একটি কাটা চিহ্ন দিয়ে এবং জায়গার নাম দিয়ে চিহ্নিত করা হয়েছিল।
এঁটুলিবাহিত রোগ
যেহেতু একটি একক এঁটুলি কীট একাধিক রোগসৃষ্টিকারক জীবাণু পুষে রাখতে পারে, তাই রোগীরা একই সাথে একাধিক রোগের দ্বারা সংক্রমিত হতে পারে, এবং এর ফলে রোগনির্ণয় ও চিকিৎসা আরও বেশি কঠিন হয়ে পড়তে পারে। এঁটুলিবাহিত রোগীর সংখ্যাবৃদ্ধি ও রোগের ভৌগোলিক বিস্তার বৃদ্ধি পাচ্ছে, তাই স্বাস্থ্যকর্মীদের অবশ্যই একই রকম বহিঃস্থ উপস্থাপনবিশিষ্ট বিভিন্ন রোগগুলিকে একে অপর থেকে পৃথক করে চিনতে আরও বেশি পারঙ্গম হতে হবে।
২০২০ সালে হিসাব অনুযায়ী মার্কিন যুক্তরাষ্ট্রের রোগ নিয়ন্ত্রণ কেন্দ্র সিডিসি ১৮টি এঁটুলিবাহিত রোগসৃষ্টিকারক জীবাণু শনাক্ত করেছে। আর বিশ্বব্যাপী এগুলির সংখ্যা কমপক্ষে ২৭।  ২১শ শতকে এসে আরও নতুন নতুন এঁটুলিবাহিত রোগ আবিষ্কৃত হয়েছে। আণবিক রোগনির্ণয় ও পরবর্তী-প্রজন্মের অনুক্রম নির্ণয় পদ্ধতি এইসব আবিষ্কারের জন্য অংশত ধন্যবাদার্হ।
তেনকাশী লোকসভা কেন্দ্র
তেনকাশী লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তামিলনাড়ুর ভিরুধুনগর জেলার পশ্চিম অংশ ও তিরুনেলভেলি জেলার উত্তর দিকের অংশ নিয়ে গঠিত৷
ইতিহাস
তেনকাশী লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রটি সংরক্ষিত হলেও এর মধ্যে ২টি বিধানসভা কেন্দ্রই (শ্রীভিল্লিপুতূর, বাসুদেবনলুর) তফসিলী জাতিদের জন্য সংরক্ষিত।
এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২০২ নং বিধানসভা কেন্দ্র। এটি ভিরুধুনগর জেলায় অবস্থিত। এটি অসংরক্ষিত আসন৷ এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ২০৩ নং বিধানসভা কেন্দ্র। এটি ভিরুধুনগর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২১৯ নং বিধানসভা কেন্দ্র। এটি তিরুনেলভেলি জেলায় অবস্থিত। এটি অসংরক্ষিত আসন। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২২০ নং বিধানসভা কেন্দ্র। এটি তিরুনেলভেলি জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২২১ নং বিধানসভা কেন্দ্র। এটি তিরুনেলভেলি জেলায় অবস্থিত৷ এটি অসংরক্ষিত আসন। এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ২২২ নং বিধানসভা কেন্দ্র। এটি অসংরক্ষিত আসন। এটি তিরুনেলভেলি জেলায় অবস্থিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছেন এম. অরুণাচলম। আসনটির বর্তমান সংসদ সদস্য হলেন দ্রাবিড় মুনেত্র কড়গম-এর শ্রী ধনুষ এম. কুমার।
মানব দেহ
মানব দেহ হল একটি মানুষের পূর্ণাঙ্গ দেহ কাঠামো যা মাথা, ঘাড়, ধড় (যাতে অন্তর্ভুক্ত হলো বক্ষ এবং পেট), বাহু এবং হাত, পা এবং পায়ের পাতা। মানব দেহের প্রতিটি অংশই বিভিন্ন ধরনের কোষ দ্বারা গঠিত, যা জীবনের মৌলিক একক।
পরিণত অবস্থায়, মানবদেহের কোষের সংখ্যা থাকে গড়ে প্রায় ১০০ ট্রিলিয়ন। এই সংখ্যাটিকে মানবদেহের অন্যতম উপাত্ত হিসেবে উল্লেখ করা হয় এবং পরবর্তী ধাপের অন্যান্য হিসেবনিকেশের সূচনা হিসেবে ব্যবহৃত হয়। দেহের সকল অঙ্গের এবং সকল প্রকারের কোষের সংখ্যাকে যোগ করে এই সংখ্যাটি নির্ণয় করা হয়েছে। মানব বেশ কিছু নির্দিষ্ট রাসায়নিক পদার্থের সমন্বয়ে গঠিত যাদের মধ্যে অন্যতম হলো কার্বন, ক্যালসিয়াম এবং ফসফরাস।
কাঠামো
কঙ্কালের গঠন শরীরের প্রায় সম্পূর্ণ আকার প্রদান করে এবং এক জীবদ্দশায় খুব বেশি পরিবর্তিত হয় না। সাধারণ দেহ কাঠামো (এবং মহিলাদের দেহ কাঠামো) পেশির ও চর্বি টিস্যুর বিন্যাস দ্বারা প্রভাবিত এবং বিভিন্ন প্রকারের হরমোনের দ্বারা পরিচালিত হয়। গড়পড়তা হিসাবে একজন প্রাপ্তবয়স্ক পুরুষের উচ্চতা হয় প্রায় ১.৭-১.৮ মিটার (৫'৭-৫'১১) এবং প্রাপ্তবয়স্ক মহিলার উচ্চতা হয় প্রায় ১.৬-১.৭ মিটার (৫'২-৫'৭)। মানবদেহের উচ্চতা ব্যাপকভাবে জিন ও খাদ্যাভ্যাস দ্বারা নিয়ন্ত্রিত হয়। শরীরের ধরন এবং গঠন জেনেটিক্স, খাদ্যাভ্যাস এবং শারীরিক পরিশ্রমের দ্বারা প্রভাবিত হয়ে থাকে। মানব দেহে বেশ কিছু দেহ গহ্বর রয়েছে, যাদের মধ্যে সবচেয়ে বড় গহ্বরটি হল অ্যাবডোমিনাল ক্যাভিটি বা উদরীয় গহ্বর। এই গহ্বরগুলো দেহের বিভিন্ন অভ্যন্তরীণ অঙ্গকে ধারণ করে, উদাহরণস্বরূপ সুষুম্না কাণ্ড যা মস্তিষ্কের ভেন্ট্রিকুলার তন্ত্রে সেরিব্রোস্পাইনাল ফ্লুয়িড এর উৎপত্তি ও প্রবাহের মাঝে সমন্বয় সাধন করে। এছাড়াও সমস্ত শরীর জুড়ে আরও অনেক গহ্বর রয়েছে যেগুলোর নাম সাইনাস, এগুলো বিভিন্ন ধরনের কাজ করে। সাইনাস বলতে সাধারণত নাসারন্ধ্রের নিকটবর্তী সাইনাসকেই বুঝানো হয় যা সাইনুসাইটিস নামক অবস্থার জন্য দায়ী। নাসারন্ধ্রের নিকটবর্তী সাইনাস হলো মাথার করোটি খুলিতে অবস্থিত চার জোড়া গুরুত্বপূর্ণ বায়ুথলি। এই বায়ুপূর্ণ শূন্যস্থানগুলো দুই চোখের পাশে একটু পেছনে গভীরে এবং নাসাগহ্বরের দুই পাশে জোড়ায় জোড়ায় অবস্থান করে।
গঠন
একজন গড় প্রাপ্তবয়স্ক মানব দেহে প্রায় পাঁচ থেকে সাড়ে পাঁচ লিটার রক্ত এবং প্রায় ১০ লিটার অন্তস্থ তরল পদার্থ থাকে।
মানবদেহের গঠন প্রসঙ্গে এর পানির পরিমাণ, বিভিন্ন পদার্থের পরিমাণ, কলার ধরন বা উপাদানের ধরন নিয়ে আলোচনা করা হয়। একজন প্রাপ্তবয়স্ক মানব দেহে ৬০% পানি থাকে, যা ওজন ও আয়তন উভয় দিক থেকেই শরীরের মোট উপাদানের অনেক বড় একটি অংশ। পানির পরিমাণ বয়সভেদে বিভিন্ন হয়, যা নবজাতকের ক্ষেত্রে ৭৫% এবং স্থূলকায় ব্যক্তির ক্ষেত্রে ৪৫% (এই সংখ্যাগুলো প্রয়োজন অনুসারে পরিসংখ্যানিক গড় হিসাব)।
মানব দেহে কোষের সংখ্যা শুধু মানুষের নিজেরই নয়, বরং মানবদেহে অবস্থিত ব্যাকটেরিয়া, আর্কিয়া, এবং মেথানোজেন্সের সংখ্যাও এতে অন্তর্ভুক্ত, যেমন Methanobrevibacter smithii। এর একটা বড় অংশই আসে পাকস্থলী ও পরিপাক নালী থেকে। মানবদেহের ত্বক ও শরীরের অন্যান্য অংশে অবস্থিত সকল অণুজীবের সংখ্যাকে একত্রে হিউম্যান মাইক্রোবায়োম বলা হয়।
মানবদেহের বিভিন্ন উপাদানের অনুপাতের প্রসঙ্গে এর মুখ্য, গৌণ এবং গুরুত্বপূর্ণ উপাদানসমূহ নিয়ে আলোচনা করা হয়। উপাদানের প্রকরণ আলোচনার প্রসঙ্গে পানি, আমিষ, সংযোজক কলা, চর্বি, শর্করা এবং হাড়ের উপাদান নিয়ে আলোচনা করা হয়। <!--
মানব অঙ্গসংস্থান
Human anatomy (gr. ἀνατομία, "dissection", from ἀνά, "up", and τέμνειν, "cut") is primarily the scientific study of the morphology of the human body. Anatomy is subdivided into gross anatomy and microscopic anatomy (histology) Gross anatomy (also called topographical anatomy, regional anatomy, or anthropotomy) is the study of anatomical structures that can be seen by the naked eye. Microscopic anatomy involves the use of microscopes to study minute anatomical structures, and is the field of histology which studies the organization of tissues at all levels, from cell biology (previously called cytology), to organs. Anatomy, human physiology (the study of function), and biochemistry (the study of the chemistry of living structures) are complementary basic medical sciences, that are generally taught together (or in tandem) to students studying medicine.
Generally, physicians, dentists, physiotherapists, nurses, paramedics, radiographers, other health professionals, and students of certain biological sciences, learn gross anatomy and microscopic anatomy from anatomical models, skeletons, textbooks, diagrams, photographs, lectures, and tutorials. The study of microscopic anatomy (or histology) can be aided by practical experience in examining histological preparations (or slides) under a microscope; and in addition, medical and dental students generally also learn anatomy with practical experience of dissection and inspection of cadavers (corpses). A thorough working knowledge of anatomy is required for all medical doctors, especially surgeons, and doctors working in some diagnostic specialities, such as histopathology and radiology.
Human anatomy, physiology, and biochemistry are basic medical sciences, generally taught to medical students in their first year at medical school. Human anatomy can be taught regionally or systemically; that is, respectively, studying anatomy by bodily regions such as the head and chest, or studying by specific systems, such as the nervous or respiratory systems. The major anatomy textbook, Gray's Anatomy, has recently been reorganized from a systems format to a regional format, in line with modern teaching.
অঙ্গসংস্থানিক বিভিন্নতা
In human anatomy, the term anatomical variation refers to a non-pathologic anatomic structure that is different from normal. The possible anatomic variations in each organ and its arterial and venous supply must be known by physicians, such as surgeons or radiologists, in order to identify them. Unlike congenital anomalies, anatomic variations are typically inconsequential and do not constitute a disorder. Accessory muscles are rare anatomical duplicates of muscle that can occur and only require treatment where function is impaired. The accessory soleus muscle in the ankle is one such variation and one which does not need to be rectified. Another more common variation found in around ten per cent of the population is the accessory spleen.
মানব শারীরস্থান
Human physiology is the science of the mechanical, physical, bioelectrical, and biochemical functions of humans in good health, their organs, and the cells of which they are composed. Physiology focuses principally at the level of organs and systems. Most aspects of human physiology are closely homologous to corresponding aspects of animal physiology, and animal experimentation has provided much of the foundation of physiological knowledge. Anatomy and physiology are closely related fields of study: anatomy, the study of form, and physiology, the study of function, are intrinsically related and are studied in tandem as part of a medical curriculum.
The study of how physiology is altered in disease is pathophysiology. -->
তন্ত্র
মানব দেহ বহু আন্তঃসম্পর্কিত তন্ত্রের সমন্বয়ে গঠিত। প্রতিটি তন্ত্র নিজস্ব ও অন্যান্য অঙ্গতন্ত্র এবং সমস্ত শরীরের ভারসাম্য নিয়ন্ত্রণে অবদান রাখে। প্রতিটি তন্ত্রের দুই অথবা ততোধিক অঙ্গ রয়েছে, যেগুলো হল কিছু নির্দিষ্ট কোষকলার কার্যগত সমাবেশ। তন্ত্রগুলো বিচ্ছিন্নভাবে কোন কাজ করে না, এবং ব্যক্তির ভাল থাকা সমস্ত শরীরের আন্তঃসম্পর্কিত তন্ত্রসমূহের ভালো থাকার উপর নির্ভর করে। কিছু সমন্বিত তন্ত্রকে তাদের যৌথ নামে নির্দেশ করা হয়, যেমন স্নায়ুতন্ত্র ও অন্তঃক্ষরা তন্ত্রকে একত্রে স্নায়ু-অন্তঃক্ষরা তন্ত্র বলে ডাকা হয়। <!--
শারীরতাত্ত্বিক ভারসাম্য
The term homeostasis refers to a system that regulates its internal environment and maintains a stable, relatively constant condition; such as maintaining an equal temperature, or acid balance pH. This is required for the body to function properly. Without a relatively constant pH, temperature, blood flow, and position, survival would be impossible.
Many interacting systems and mechanisms act to maintain the human's internal environment. The nervous system receives information from the body and transmits this to the brain via neurotransmitters. The endocrine system may release hormones to help regulate blood pressure and volume. Cell metabolism may help to maintain the blood's pH.
চিত্রায়ন
Because the structure of living organisms is complex, anatomy is organized by levels, from the smallest components of cells to the largest organs and their relationship to others.
শারীরস্থানের ইতিহাস
The history of anatomy has been characterized, over a long period of time, by an ongoing, developing understanding of the functions of organs and structures in the human body. Methods have advanced dramatically, from the simple examination by dissection of animals and cadavers (corpses), to the development and use of the microscope, to the far more technological advances of the electron microscope and other complex techniques developed since the beginning of the 20th century. During the 19th and early 20th centuries it was the most prominent biological field of scientific study.
শারীরবিদার ইতিহাস
Following from the Middle Ages, the Renaissance brought an increase of physiological research in the Western world that triggered the modern study of anatomy and physiology. Andreas Vesalius was an author of one of the most influential books on human anatomy, De humani corporis fabrica. Vesalius is often referred to as the founder of modern human anatomy. Anatomist William Harvey described the circulatory system in the 17th century, demonstrating the fruitful combination of close observations and careful experiments to learn about the functions of the body, which was fundamental to the development of experimental physiology. Herman Boerhaave is sometimes referred to as a father of physiology due to his exemplary teaching in Leiden and textbook Institutiones medicae (1708).
In the 19th century, physiological knowledge began to accumulate at a rapid rate, in particular with the 1838 appearance of the Cell theory of Matthias Schleiden and Theodor Schwann. It radically stated that organisms are made up of units called cells. Claude Bernard's (1813–1878) further discoveries ultimately led to his concept of milieu interieur (internal environment), which would later be taken up and championed as "homeostasis" by American physiologist Walter Cannon (1871–1945).
In the 20th century, biologists also became interested in how organisms other than human beings function, eventually spawning the fields of comparative physiology and ecophysiology. Major figures in these fields include Knut Schmidt-Nielsen and George Bartholomew. Most recently, evolutionary physiology has become a distinct subdiscipline.
In terms of the human body, the endocrine and nervous systems play major roles in the reception and transmission of signals that integrate function. Homeostasis is a major aspect with regard to the interactions in the body. -->
ম্যাক সেনেট
ম্যাক সেনেট (ইংরেজি: Mack Sennett; জন্ম: মাইকেল সিনট; ১৭ই জানুয়ারি, ১৮৮০ - ৫ই নভেম্বর, ১৯৬০) ছিলেন একজন কানাডায় জন্মগ্রহণকারী মার্কিন পরিচালক ও অভিনেতা। তিনি চলচ্চিত্রে স্ল্যাপস্টিক কৌতুকাভিনয়ের উদ্ভাবক হিসেবে পরিচিত। তার কর্মজীবনে তিনি "কৌতুকাভিনয়ের রাজা" হিসেবে পরিচিত ছিলেন। ১৯৩২ সালে তার নির্মিত স্বল্পদৈর্ঘ্য চলচ্চিত্র রেসলিং সোর্ডফিশ শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে এবং তিনি ১৯৩৭ সালে একাডেমি সম্মানসূচক পুরস্কার লাভ করেন।
প্রারম্ভিক জীবন
তিনি কিছুদিন ম্যাসাচুসেটসের নর্দাম্পটনে বসবাস করেন। তার আত্মজীবনী অনুসারে, এখানে থাকাকালীন ভডেভিলের একটি অনুষ্ঠান দেখার পর তিনি প্রথম অপেরা গায়ক হওয়ার চিন্তা করেন। তিনি বলেন শহরের সবচেয়ে শ্রদ্ধেয় ব্যক্তি, নর্দাম্পটনের মেয়র (পরবর্তীতে মার্কিন যুক্তরাষ্ট্রের রাষ্ট্রপতি) ক্যালভিন কুলিজ, এবং তার নিজের মা তার সঙ্গীতের আকাঙ্ক্ষা বাদ দিতে বলেন।
মৃত্যু
সেনেট ১৯৬০ সালের ৫ই নভেম্বর ক্যালিফোর্নিয়ার উডল্যান্ড হিলসে ৮০ বছর বয়সে মৃত্যুবরণ করেন। তাকে ক্যালিফোর্নিয়ার কালভার সিটির হলি ক্রস সিমেট্রিতে সমাধিস্ত করা হয়।
পুরস্কার ও সম্মাননা
ম্যাক সেনেট নির্মিত ১৯৩২ সালের স্বল্পদৈর্ঘ্য চলচ্চিত্র রেসলিং সোর্ডফিশ শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে। সেনেট ১৯৩৭ সালে একাডেমি সম্মানসূচক পুরস্কার লাভ করেন। চলচ্চিত্র শিল্পে তার অবদানের জন্য ৬৭১২ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়। ২০১৪ সালে তাকে কানাডাস ওয়াক অব ফেমে ভূষিত করা হয়।
ধারিওয়াল
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৩ মিটার (৮৩০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ধারিওয়াল শহরের জনসংখ্যা হল ১৮,৭০৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ধারিওয়াল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
এম-১০৯ (মিশিগান হাইওয়ে)
এম-১০৯ মিশিগান মার্কিন যুক্তরাষ্ট্রের নিম্নতর উপদ্বীপের একটি রাষ্ট্রীয় ট্রাঙ্কলাইন হাইওয়ে নামে খ্যাত যেটা এম্পায়ার এবং গ্লেন আর্বর মধ্যে দিয়ে চলে গেছে। লেক মিশিগান ও গ্লেন লেকের মধ্যে বালুকাময় বনভূমির একটি অংশের উপর অবস্থিত মহাসড়কটির উভয় প্রান্তে এম-২২ এ সংযুক্ত একটি লুপ দিয়ে পর্যটকরা স্লিপিং বিয়ার ডুনস্ ন্যাশনাল এবং পিয়ার্স স্টকিং সিনেক ড্রাইভে প্রবেশ করতে পারে। ট্রাঙ্কলাইন একটি এলাকা ঢুকেছে যেটার নাম “আমেরিকায় সবচেয়ে সুন্দর জায়গা”, এবিসি মর্নিং শো এর, গুড মর্নিং আমেরিকা। মহাসড়কটি ১৯২৯ সালে নামকরণ করা হয়েছিল এবং ১৯৩৯ সালে সম্পূর্ণরূপে বাঁধানো হয়েছিল।
ইতিহাস
সড়কের প্রথম অংশ এম-১০৯ নামকরণ গ্রহণ করতে ১ মে, ১৯২৯ সালে মানচিত্রের উপর স্থান এবং স্বাক্ষর করা হয়েছিল। সড়কটিতে সাম্রাজ্যের এম-২২ এর উত্তর থেকে একটা পার্শ্বীয় শাখা ছিল যেটা ঠিক ডি.এইচ ডে স্টেট পার্কের পশ্চিমে গ্লেন হ্যাভেনে শেষ হয়েছে। মহাসড়কটি গ্লেন হ্যাভেন ও গ্লেন আর্বর মধ্যে একটি বিদ্যমান রাস্তা বরাবর পূর্বে বাড়ানো হয়েছিল। মে ১, ১৯৩৩ সালে এই সংযোজিত অংশটি এম-১০৯ এর আধুনিক রাস্তা শেষ করা হয়েছিল। মহাসড়কটি ১৯৩৯ সালে সম্পূর্ণরূপে বাঁধানো হয়েছিল।
শিকার
thumb|250px|আনুমানিক ৩২৫ খ্রীষ্ট-পূর্বাব্দে [[প্রাচীন গ্রীস|প্রাচীন গ্রীসের ভাস্কর্য্যে শিকারের দৃশ্য]] শিকার জীবিত কোন পশু-পাখি ধরা কিংবা হত্যা করার লক্ষ্যে অনুসরণ করার উপযোগী কলাকৌশল। মানুষ তার নিজের ও পরিবারের জন্যে খাদ্য সংগ্রহ, আত্মরক্ষা করা, বিনোদন কিংবা ব্যবসা-বাণিজ্য করার লক্ষ্যেই সাধারণতঃ বন্যপ্রাণী শিকার করতে শুরু করে। এছাড়া, পশু-পাখিও নিজেদের জীবন ধারনের জন্যে তার আহার উপযোগী অন্যান্য প্রাণী শিকার করে থাকে। শিকারের জন্যে নির্দিষ্ট অস্ত্রশস্ত্র কিংবা সহায়ক উপকরণের প্রয়োজন পড়ে। যিনি বন্য পশু-পাখি শিকার করেন তিনি শিকারী নামে পরিচিত হয়ে থাকেন। অনেক সময় শিকার করতে গিয়ে শিকারী নিজেই শিকারে পরিণত হয়ে পড়তে পারেন।
ব্যবহৃত উপকরণাদি
যখন মানুষ পাথর এবং কাঠের যন্ত্রপাতির ব্যবহার করতে শিখে তখনই তারা শিকার কার্য্যের সাথে পরিচিত হয়। তখন তারা বর্শাফলক, বল্লম, সড়কি ইত্যাদি অস্ত্রশস্ত্র নিয়ে দলবদ্ধভাবে শিকারে বেরুতো। এ সকল অস্ত্র দিয়ে প্রাণী হত্যা করে কিংবা আহত প্রাণীকে সাথে নিয়ে নিজ নিজ গুহায় ফিরে আসতো। বর্তমানের আধুনিক সভ্য জীবনে শিকারপ্রিয় ব্যক্তিরা বন্দুক এবং তীর-ধনুকের সাহায্যে শিকার করতে বের হয়। কেউ কেউ নিছক চিত্তবিনোদনের উদ্দেশ্যে শিকারে বেড়িয়ে পড়েন। অনেক দেশেই শিকার কার্য্য পরিচালনার জন্য সুনির্দিষ্ট নিয়ম-কানুন রয়েছে।
সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।
কারণ
প্রাগৈতিহাসিককাল থেকেই খাদ্য সংস্থান ও আত্মরক্ষাকল্পেই মানুষ বুনো পশু-পাখিকে ভোঁতা পাথড়, গাছের ফলা ইত্যাদি দিয়ে শিকার করতো। সময়ের বিবর্তনে অনেক শিকারীই শুধুমাত্র পশুর চামড়া দিয়ে পোশাক বানানোর উদ্দেশ্যে শিকার করে থাকে। কেউবা আবার ব্যক্তিগত সক্ষমতা, পারিবারিক ঐতিহ্য বা বাহাদুরী প্রদর্শনের উদ্দেশ্যে বাড়ীর দেয়ালে সৌন্দর্য্য বর্ধনের জন্যে ঝুলিয়ে রাখে। আবার কেউ হয়তোবা অর্থ উপার্জনের হীন উদ্দেশ্যে শিকার করে থাকে।
পশুর ঘণত্ব বৃদ্ধিরোধকল্পে শিকার করা ভাল বলে দাবী করা হয়েছে। শস্যাদির জন্যে ক্ষতিকারক স্তন্যপায়ী জীব ও পাখি নিধনে শিকার কার্য পরিচালনা করা হয়ে থাকে। কীট-পতঙ্গ দমনের স্বার্থে এবং খাদক পশুর অনুপস্থিতিজনিত কারণে পশু-পাখির ঘণত্ব রোধে এ ধরনের শিকার হয়। সেজন্যে আধুনিক বন্যপ্রাণী ব্যবস্থাপনায় শিকারকে আবশ্যকীয় উপাদান হিসেবে উল্লেখ করা হয়েছে।
কিন্তু অতিমাত্রায় শিকারের ফলে বিভিন্ন প্রজাতির পশু-পাখির বিলুপ্তি ঘটতে পারে। সপ্তদশ শতকের শেষ দিকে মরিশাসের ডোডো পাখি ব্যাপকহারে শিকার হওয়ায় তা বিলুপ্ত প্রজাতি হিসেবে গণ্য হয়েছে। এটিই প্রথম প্রজাতির পাখি হিসেবে পরিচিত যা মানুষের হাতে শিকার হয়ে পৃথিবী থেকে বিলুপ্ত হয়।
ব্যতিক্রম
পেশা হিসেবে নদী-পুকুরে জালের মাধ্যমে মাছ ধরা ও অবমুক্ত করা কিংবা খাদ্যের জন্যে মৎস্য শিকারকে সাধারণতঃ শিকারের পর্যায়ে ফেলা যায় না। ফাঁদের মাধ্যমে পশু-পাখি ধরাকেও একই পর্যায়ে ফেলা হয়। কারণ এ পদ্ধতির মাধ্যমে প্রাণীকে হত্যা করা হয়নি। যে-কোন ধরনের শস্য সংগ্রহ কিংবা মাশরুম সংগ্রহকে উদ্ভিদ সংরক্ষণ বা সংগ্রহকরণ হিসেবে গণ্য করা হয়।
এমিল নিউম্যান
এমিল নিউম্যান (২০ জানুয়ারি ১৯১১ - ৩০ আগস্ট ১৯৮৪) একজন মার্কিন সঙ্গীত পরিচালক ও নির্দেশক ছিলেন। তিনি দুই শতাধিক চলচ্চিত্র ও টিভি ধারাবাহিকে কাজ করেছেন। তিনি ধ্রুপদী চলচ্চিত্র সান ভ্যালি সেরেনেড (১৯৪১)-এর সঙ্গীত পরিচালনার জন্য একাডেমি পুরস্কারের মনোনয়ন লাভ করেন। তিনি অ্যালফ্রেড নিউম্যান ও লাইওনেল নিউম্যানের ভাই, র‍্যান্ডি নিউম্যান, ডেভিড নিউম্যান, টমাস নিউম্যান ও মারিয়া নিউম্যানের চাচা।
নিউম্যান ১৯৪০ সালে সঙ্গীত পরিচালক হিসেবে চলচ্চিত্রাঙ্গনে আগমন করেন। তার সুরারোপিত উল্লেখযোগ্য চলচ্চিত্র হল সর্ব-কৃষাঙ্গ সঙ্গীতধর্মী চলচ্চিত্র স্টর্মি ওয়েদার, টুয়েন্টিয়েথ সেঞ্চুরি ফক্সের যুদ্ধভিত্তিক চলচ্চিত্র ''চেটনিকস! দ্য ফাইটিং গেরিলাস, দ্য বেস্ট ইয়ার্স অব আওয়ার লাইভস ও হন্ডো''। এছাড়া তিনি ১৯৫০-এর দশকে একাধিক টেলিভিশন ধারাবাহিকের সঙ্গীত পরিচালনা করেন।
প্রারম্ভিক জীবন
নিউম্যান ১৯১১ সালের ২০শে জানুয়ারি কানেটিকাট অঙ্গরাজ্যের নিউ হেভেনে জন্মগ্রহণ করেন। তার পিতা মাইকেল নিউম্যান (জ. নেমরফ্‌স্কি) একজন ডিলার ছিলেন এবং তার মাতা লুবা (বিবাহপূর্ব কস্কফ) গৃহিণী ছিলেন। তারা দুজনেই মার্কিন যুক্তরাষ্ট্রে রুশ ইহুদি অভিবাসী ছিলেন। তিনি তার পিতামাতার দশ সন্তানের একজন। তার বড় ভাই অ্যালফ্রেড নিউম্যান (১৯০১-১৯৭০) একজন বিখ্যাত সুরকার। অ্যালফ্রেডের সন্তান ডেভিড, টমাস ও মারিয়া নিউম্যানও সুরকার। তার ছোট ভাই লাইওনেল নিউম্যান (১৯১৬-১৯৮৯) আরেকজন বিখ্যাত সুরকার। তার নাতী জোয়ি নিউম্যান একজন চলচ্চিত্র ও টেলিভিশন সুরকার। তার আরেক ভাই আরভিং নিউম্যান গীতিকার ও সুরকার র‍্যান্ডি নিউম্যানের পিতা। তার ভাই মার্ক নিউম্যান হলিউডের প্রখ্যাত সুরকার জন উইলিয়ামস, জেরি গোল্ডস্মিথ, ডেভ গ্রুসিন, ও মারভিন হ্যামলিশের প্রতিনিধি ছিলেন। তার আরেক ভাই রবার্ট ভি. নিউম্যান জন ওয়েনের ব্যাটজ্যাক প্রডাকশন্সের স্টুডিও নির্বাহী ও সাবেক সভাপতি ছিলেন।
কর্মজীবন
এমিল নিউম্যান ১৯৪০ সালে সঙ্গীত পরিচালক হিসেবে ১৩টি চলচ্চিত্রে কাজ করেন। তিনি ১৯৪১ সালে ২৫টি চলচ্চিত্রের সঙ্গীত পরিচালনা করেন। এই বছর তিনি ধ্রুপদী সঙ্গীতধর্মী সান ভ্যালি সেরেনেড (১৯৪১)-এর সঙ্গীত পরিচালনার জন্য শ্রেষ্ঠ সঙ্গীত বিভাগে অস্কারের মনোনয়ন লাভ করেন। এছাড়া এই চলচ্চিত্রটি ২০০৬ সালে আমেরিকান ফিল্ম ইনস্টিটিউটের এএফআইয়ের সঙ্গীতের ১০০ বছর তালিকার জন্য মনোনীত হয়। ১৯৪২ সালে ২৮টি চলচ্চিত্রের সঙ্গীত পরিচালনা করেন, তন্মধ্যে হুইসপারিং গোস্টস চলচ্চিত্রের সুরারোপ করেন, তবে পর্দায় তার নামের কৃতিত্ব দেওয়া হয়নি। ১৯৪৩ সালে তিনি ১৫টি চলচ্চিত্রের সঙ্গীত পরিচালনা করেন, তন্মধ্যে উল্লেখযোগ্য ছিল সর্ব-কৃষাঙ্গ সঙ্গীতধর্মী চলচ্চিত্র স্টর্মি ওয়েদার এবং টুয়েন্টিয়েথ সেঞ্চুরি ফক্সের যুদ্ধভিত্তিক চলচ্চিত্র ''চেটনিকস! দ্য ফাইটিং গেরিলাস। ১৯৪৪ সালে তিনি ১৯টি এবং ১৯৪৫ সালে ১৬টি চলচ্চিত্রের সঙ্গীত পরিচালনা করেন। তিনি দ্য বেস্ট ইয়ার্স অব আওয়ার লাইভস'' (১৯৪৬)-এর সঙ্গীত পরিচালনা ও ঐকতান বাদকদলের নির্দেশনা প্রদান করেন, এই চলচ্চিত্রের জন্য হ্যুগো ফ্রিডহফার শ্রেষ্ঠ মৌলিক সুর বিভাগে একাডেমি পুরস্কার অর্জন করেছিলেন।
ব্যক্তিগত জীবন ও মৃত্যু
নিউম্যান ছোট চরিত্রে অভিনেত্রী ইভা মে হফম্যান ওরফে ইভ ফ্যারেলকে বিয়ে করেন। তাদের দুই সন্তান, কন্যা আর্লিন (জ. ১৯৩৯) এবং পুত্র উইলিয়াম রবার্ট (জ. ১৯৩৭)। আর্লিন বিং ক্রসবির পুত্র ডেনিস ক্রসবিকে বিয়ে করেন। তাদের দুই সন্তান রয়েছে, তারা হলেন এরিন কলিন ও কেলি লি ক্রসবি। এছাড়া ডেনিস আর্লিনের প্রথম স্বামী মাইক বুয়েলের ঔরসের কন্যা ক্যাথরিন ডেনিস বুয়েলকে দত্তক নেন। অন্যদিকে উইলিয়াম রবার্ট নিউম্যানের চার সন্তান রয়েছে, তারা হলেন জিল নিউম্যান, সারা ডেভ্রিস, উইলিয়াম মার্কাস ও জেইসি নিউম্যান।
ওয়াশিংটন আরভিং
ওয়াশিংটন আরভিং (Washington Irving; ৩ এপ্রিল ১৭৮৩ - ২৮ নভেম্বর ১৮৫৯) ছিলেন একজন মার্কিন ছোটগল্পকার, প্রাবন্ধিক, জীবনীকার, ইতিহাসবেত্তা ও কূটনীতিক। তিনি "রিপ ভ্যান উইঙ্কল" (১৮১৯) ও "দ্য লেজেন্ড অব স্লিপি হলো" (১৮২০) ছোটগল্প ের জন্য সর্বাধিক পরিচিত। এই ছোটগল্প দুটি দ্য স্কেচ বুক অব জেফ্রি ক্রেয়ন, জেন্ট. সংকলনে অন্তর্ভুক্ত। তার ইতিহাস আশ্রিত কর্মসমূহ হল আইরিশ লেখক অলিভার গোল্ডস্মিথ, ইসলামের নবী মুহাম্মাদ, ও মার্কিন রাষ্ট্রপতি জর্জ ওয়াশিংটনের জীবনী এবং পঞ্চদশ শতাব্দীর স্পেনের কয়েকটি ইতিহাস বই, যেগুলোর বিষয়বস্তু ছিল আলহাম্বরা, ক্রিস্টোফার কলম্বাস ও মুর জাতি।
আরভিং ইউরোপে সমাদৃত ও জনপ্রিয়তা অর্জনকারী প্রথম মার্কিন লেখক এবং তিনি নাথানিয়েল হথোর্ন, হেনরি ওয়েডসওয়ার্থ লংফেলো, হারমান মেলভিল ও এডগার অ্যালান পোসহ অন্যান্য মার্কিন লেখকদের অনুপ্রাণিত করেছেন। লর্ড বায়রন, টমাস ক্যামবেল, চার্লস ডিকেন্স, ফ্রান্সিস জেফ্রি ও ওয়াল্টার স্কটসহ বেশ কয়েকজন ব্রিটিশ লেখক তার সৃষ্টিকর্মের প্রশংসা করেছেন।
প্রারম্ভিক জীবন
ওয়াশিংটন আরভিঙের পিতা উইলিয়াম আরভিং সিনিয়র স্কটল্যান্ডের ওর্কনির শ্যাপিন্সির কুহোমের অধিবাসী এবং মাতা সারা (জন্মনাম সন্ডার্স) ইংল্যান্ডের কর্নওয়ালের ফালমাউথের অধিবাসী ছিলেন। তারা ১৭৬১ সালে বিবাহবন্ধনে আবদ্ধ হন। তখন উইলিয়াম ব্রিটিশ নৌবাহিনীতে পেটি অফিসার হিসেবে কর্মরত ছিলেন। তাদের এগার সন্তান ছিল, তন্মধ্যে আটজন বয়ঃপ্রাপ্ত হয়েছিলেন। বাকিদের মধ্যে প্রথম দুই পুত্র ও চতুর্থ পুত্র শিশু অবস্থায় মারা যান। প্রথম দুজনের নাম রাখা হয়েছিল উইলিয়াম এবং চতুর্থ জনের নাম রাখা হয়েছিল জন। তাদের বয়ঃপ্রাপ্ত সন্তানেরা ছিলেন উইলিয়াম জুনিয়র (১৭৬৬), অ্যান (১৭৭০), পিটার (১৭৭১), ক্যাথরিন (১৭৭৪), এবেনেজার (১৭৭৬), জন ট্রিট (১৭৭৮), সারা (১৭৮০), ও ওয়াশিংটন।
থাম্ব|১৮৫৪ সালে জর্জ বার্নার্ড বাটলার জুনিয়র কর্তৃক অঙ্কিত জর্জ ওয়াশিংটনের সাথে ওয়াশিংটন আরভিঙের সাক্ষাতের জলরঙের চিত্রকর্ম আরভিঙের পরিবর ম্যানহাটনে স্থায়ীভাবে বসবাস শুরু করে এবং তার এই শহরের বণিক শ্রেণিভুক্ত ছিলেন। আরভিং ১৭৮৩ সালের ৩রা এপ্রিল নিউ ইয়র্ক অঙ্গরাজ্যের নিউ ইয়র্ক সিটির ম্যানহাটনে জন্মগ্রহণ করেন। একই সপ্তাহে নিউ ইয়র্ক সিটির বাসিন্দারা জানতে পারে যে ব্রিটিশরা যুদ্ধবিরতি দিয়েছে এবং মার্কিন স্বাধীনতা যুদ্ধের সমাপ্তি ঘটেছে। আরভিঙের মা তার নামকরণ করেন জর্জ ওয়াশিংটনের নামানুসারে। জর্জ ওয়াশিংটন ১৭৮৯ সালে রাষ্ট্রপতিত্ব গ্রহণের পর নিউ ইয়র্কে বসবাসকালীন আরভিং তার সাথে সাক্ষাৎ করেছিলেন, তখন তার বয়স ছিল ৬ বছর। রাষ্ট্রপতি কিশোর আরভিংকে আশীর্বাদ জানান। এই সাক্ষাতের একটি ছোট জলরঙের চিত্রকর্ম তার বাড়িতে দীর্ঘদিন ঝুলানো ছিল। ওয়াশিংটনের জন্মের সময় আরভিং পরিবার ১৩১ উইলিয়াম স্ট্রিটে বসবাস করতেন, কিন্তু তারা পরে ১২৮ উইলিয়াম স্টিটে চলে যান।
আরভিং ১৮০২ সালে ১৯ বছর বয়সে নিউ ইয়র্ক মর্নিং ক্রনিকল-এ চিঠি পাঠানো শুরু করেন এবং শহরের সামাজিক ঘটনাবলি ও মঞ্চনাটক নিয়ে জোনাথন ওল্ডস্টাইল ছদ্মনামে মন্তব্য পাঠাতে শুরু করেন।নামটি তার ফেডারাল পন্থী ভাবাদর্শ থেকে উদ্ভূত এবং এটি তার কর্মজীবনে একাধিক ছদ্মনামের প্রথম নাম। চিঠিগুলোর খাতিরে আরভিং সামান্য খ্যাতি ও উল্লেখযোগ্যতা লাভ করেন। ক্রনিকল-এর একজন সহ-প্রকাশক ছিলেন অ্যারন বার। তার লেখনীতে মুগ্ধ হয়ে বার তার কন্যা টিওডোসিয়া বার অ্যালস্টনের কাছে ওল্ডস্টাইলের কয়েকটি লেখা পাঠান। চার্লস ব্রকডেন ব্রাউন তার ফিলাডেলফিয়া থেকে সম্পাদিত একটি সাহিত্য পত্রিকায় ওল্ডস্টাইলকে নিয়োগ প্রদানের জন্য নিউ ইয়র্কে আসেন।
আরভিঙের স্বাস্থ্যের বিষয় খেয়াল রেখে তার ভাইয়েরা ১৮০৪ থেকে ১৮০৬ সালে ইউরোপে ভ্রমণের জন্য অর্থায়ন করে। তিনি তার ভাই উইলিয়ামকে আতঙ্কিত করার জন্য একজন যুবকের সামাজিক বিকাশের জন্য গুরুতপূর্ণ বলে বিবেচিত অধিকাংশ স্থান এড়িয়ে যান। উইলিয়াম তাকে চিঠি লিখে জানান যে তার স্বাস্থ্যের উন্নতির খবর শুনে তিনি খুশি, কিন্তু তিনি "গালোপ হয়ে ইতালি"তে যাওয়া পছন্দ করেননি এবং চেয়েছিলেন তিনি যেন ফ্লোরেন্স শহরকে বামে ও ভেনিসকে ডানে রেখে যান। এর পরিবর্তে আরভিং তার সামাজিক ও কথোপকথনের দক্ষতা বৃদ্ধি করেন, যা তাকে বিশ্বের সবচেয়ে চাহিদাসম্পন্ন অতিথি হিসেবে গড়ে তোলে। ১৮০৫ সালে রোমে ভ্রমণকালে চিত্রশিল্পী ওয়াশিংটন অ্যালস্টনের সাথে তার বন্ধুত্ব গড়ে ওঠে। এবং তিনি আরভিংকে চিত্রশিল্পী হতে উদ্ধুদ্ধ করেছিলেন। এই প্রসঙ্গে আরভিং বলেন, "আমার ভাগ্য ভিন্ন ছিল।"
প্রথম স্বীকৃত লেখনী
আরভিং ইউরোপ থেকে ফিরে এসে তার আইনি উপদেষ্টা বিচারক জোসিয়াহ ওগডেন হফম্যানের সাথে নিউ ইয়র্ক সিটিতে আইন বিষয়ে অধ্যয়ন শুরু করেন। তিনি খুব ভালো শিক্ষার্থী ছিলেন না এবং খুবই নিম্ন ফলাফল নিয়ে ১৮০৬ সালে বার পরীক্ষা পাস করেন।  তিনি সাহিত্যমনা যুবকদের একটি দলের সাথে সংঘবদ্ধ হন, যাকে তিনি "দ্য ল্যাডস অব কিলকেনি" নামে ডাকতেন। তিনি ১৮০৭ সালের জানুয়ারি মাসে তার ভাই উইলিয়াম ও বন্ধু জেমস কার্ক পলডিংকে নিয়ে সালমাগুন্ডি সাহিত্য পত্রিকা চালু করেন। তিনি তাতে বিভিন্ন ছদ্মনামে লিখতেন, সেগুলো হল উইলিয়াম উইজার্ড ও লঞ্চেলট ল্যাংস্টাফ। আরভিং নিউ ইয়র্কের সংস্কৃতি ও রাজনীতিকে বর্তমান সময়ের ম্যাড পত্রিকার মত ব্যঙ্গ করতেন। সালমাগুন্ডি মাঝারি মানের সফলতা অর্জন করে, যার ফলে নিউ ইয়র্ক ও এর বাইরে আরভিঙের নাম ও খ্যাতি ছড়িয়ে পড়ে। তিনি ১৮০৭ সালের ১১ নভেম্বরে তার পত্রিকার ১৭তম সংখ্যায় নিউ ইয়র্ক সিটির ডাকনাম প্রদান করেন "গোথাম"। এটি একটি অ্যাংলো-স্যাক্সন শব্দ, যার অর্থ "ছাগলের শহর"।
আরভিং তার বাগদত্তা ১৭ বছর বয়সি মাটিল্ডা হফম্যান মৃত্যুতে শোকার্ত অবস্থায় আ হিস্ট্রি অব নিউ-ইয়র্ক ফ্রম দ্য বিগিনিং অব দ্য ওয়ার্ল্ড টু দি এন্ড অব দ্য ডাচ ডাইনেস্টি, বাই ডিয়েড্রিখ নিকারবোকার (১৮০৯) সমাপ্ত করেন। এটি তার প্রথম বড় মাপের বই এবং গুরুত্বপূর্ণ স্থানীয় ইতিহাস ও সমকালীন রাজনীতির উপর লেখা ব্যঙ্গধর্মী রচনা। এই বইটি প্রকাশের পূর্বে আরভিং চাতুরি করে নিউ ইয়র্কের সংবাদপত্রে ডিয়েড্রিখ নিকারবোকার নামে একজন ওলন্দাজ ইতিহাসবেত্তার হারানোর খবর ছাপান, যিনি নিউ ইয়র্ক সিটির একজন হোটেল থেকে হারিয়ে গেছেন। এই চাতুরির অংশ হিসেবে তিনি হোটেলের মালিকের পক্ষ থেকে পাঠকদের উদ্দেশ্যে একটি ঘোষণা প্রদান করেন যে যদি জনাব নিকারবোকার ফিরে এসে তার হোটেলের বিল পরিশোধ না করে তবে তিনি তার ফেলে যাওয়া একটি পাণ্ডুলিপি প্রকাশ করে দেবেন।
সন্দেহাতীতভাবে পাঠকেরা নিকারবোকারের গল্পটি বিশ্বাস করে এবং তার পাণ্ডুলিপির প্রতি আগ্রহ দেখায়। নিউ ইয়র্ক সিটির কয়েকজন দাপ্তরিক কর্মকর্তা নিখোঁজ ইতিহাসবেত্তার খোঁজ পাইয়ে দেওয়ার জন্য পুরস্কারের ঘোষণা দেয়। আরভিং এরপর ১৮০৯ সালের ৬ই ডিসেম্বর নিকারবোকার ছদ্মনামে আ হিস্ট্রি অব নিউ ইয়র্ক প্রকাশ করেন, যা তাৎক্ষণিকভাবে সমাদৃত ও জনপ্রিয়তা অর্জন করে।
দ্য স্কেচ বুক
আরভিং পরবর্তী দুই বছর তার পারিবারিক জমি-জমার খালাসের চেষ্টা করেন, কিন্তু ততদিনে দেউলিয়া ঘোষিত হন। চাকরিতে উন্নতির লক্ষণ না দেখে তিনি ১৮১৭ ও ১৮১৮ সাল জুড়ে লেখালেখি চালিয়ে যান। ১৮১৭ সালের গ্রীষ্মে তিনি ওয়াল্টার স্কটের সাথে দেখা হয়, যা তাদের মধ্যে পরবর্তী সারা জীবনের জন্য ব্যক্তিগত ও পেশাগত বন্ধুত্বের রূপ নেয়।
১৮১৯ সালের বসন্তে আরভিং নিউ ইয়র্কে তার ভাই এবেনেজারের নিকট কয়েকটি ছোট গদ্য পাঠিয়ে দ্য স্কেচ বুক অব জেফ্রি ক্রেয়ন, জেন্ট. নামে প্রকাশ করতে বলেন। "রিপ ভ্যান উইঙ্কল" গল্প সংবলিত প্রথম কিস্তিটি বিপুল সফলতা অর্জন করে এবং বাকি কাজগুলোও সমানভাবে সফল হয়। ১৮১৯-১৮২০ সালে নিউ ইয়র্ক থেকে এর সাতটি কিস্তি প্রকাশিত হয় এবং লন্ডন থেকে দুই খণ্ড প্রকাশিত হয়। "দ্য লেজেন্ড অব স্লিপি হলো" নিউ ইয়র্কের সংস্করণে ষষ্ঠ সংখ্যায় এবং লন্ডনের সংস্করণে দ্বিতীয় খণ্ডে প্রকাশিত হয়।
ব্রেসব্রিজ হল ও টেলস অব আ ট্রাভেলার
আরভিং ও প্রকাশক জন মারি দ্য স্কেচ বুক-এর সফলতার পরবর্তী ধাপ দেখতে আগ্রহী ছিলেন। আরভিং ১৮২১ সালের পুরোটা সময় ইউরোপ ভ্রমণ করে ওলন্দাজ ও জার্মান লোকসাহিত্য পাঠের মাধ্যমে নতুন উপাত্ত খুঁজতে ব্যয় করেন। রাইটার্স ব্লকে ভোগে এবং তার ভাই উইলিয়ামের মৃত্যুতে হতাশাগ্রস্থ হয়ে আরভিং ধীরে ধীরে কাজ করতে থাকেন এবং অবশেষে ১৮২২ সালের মার্চে মারির নিকট একটি পাণ্ডুলিপি জমা দেন। ব্রেসব্রিজ হল, অর দ্য হিউমারিস্ট, আ মেডলি শিরোনামের বইটি ১৮২২ সালের জুনে প্রকাশিত হয়।
স্পেনীয় বইসমূহ
প্যারিসে অবস্থানকালীন আরভিং ১৮২৬ সালের ৩০শে জানুয়ারি আলেকজান্ডার হিল এভারেটের নিকট থেকে একটি চিঠি পান। সম্প্রতি স্পেনে মার্কিন মন্ত্রী হওয়া এভারেট আরভিংকে মাদ্রিদে তার সাথে যোগ দিতে বলেন, এবং লিখেন যে আমেরিকার স্পেনীয় বিজয় সংক্রান্ত বেশ কিছু সংখ্যক পাণ্ডুলিপি জনসাধারণের উদ্দেশ্যে প্রকাশিত হয়েছে। আরভিং মাদ্রিদের উদ্দেশ্যে রওনা দেন এবং আগ্রহের সাথে স্পেনীয় সংগ্রহশালায় বিভিন্ন উপাদানের সন্ধান করেন।
লন্ডনে মার্কিন কূটনীতিক
লন্ডনে পৌঁছে আরভিং মার্কিন মন্ত্রী লুইস ম্যাকলেনের দলে যোগ দেন। ম্যাকলেন তাকে অন্য একজনের সহকারী হিসেবে নিযুক্ত করেন এবং তাকে ক্যাম্পের-সহায়তার দায়িত্ব দেন। তারা দুজনে পরের বছর মার্কিন যুক্তরাষ্ট্র ও ব্রিটিশ ওয়েস্ট ইন্ডিজের মধ্যে একটি বাণিজ্য চুক্তি নিয়ে কাজ করেন এবং ১৮৩০ সালের আগস্টে চুক্তিটি বাস্তবায়িত হয়। একই বছর আরভিং রয়্যাল সোসাইটি অব লিটারেচার থেকে একটি পদক লাভ করেন এবং পরের বছর ১৮৩১ সালে অক্সফোর্ড থেকে ফৌজদারি আইনের উপর সম্মানসূচক ডক্টরেট লাভ করেন।
আব্দুল ওয়াহেদ বাঙ্গালী
জন্ম ও বংশ
আব্দুল ওয়াহেদ ১৮৫০ সালে চট্টগ্রামের বোয়ালখালী থানাধীন খরণদ্বীপ গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতা জিন্নাত আলী তদানীন্তন রাঙ্গুনিয়া থানার কাউখালী মুন্সেফ আদালতের মুন্সেফ ছিলেন।